A Kaga (japánul: 加賀) egy eredetileg Tosa-osztályú csatahajónak épített japán hadihajó volt, melyet repülőgép-hordozóvá építettek át. A második világháború csendes-óceáni hadszínterén fontos hadműveletekben vett részt, beleértve Pearl Harbor bombázását, míg végül a midwayi csatában amerikai zuhanóbombázók súlyosan megrongálták, és mivel a mentésére, illetve elvontatására nem maradt esély, az égő roncsot egy japán romboló parancsra két torpedójával elsüllyesztette.